Julius Posselts Vej 10, 9400 Nørresundby | Ejendomme | NA1292 | Nybolig Ejendomsmægler
I første parket til Limfjorden
Julius Posselts Vej 10
, st. th. 9400 Nørresundby
1.241.254
1I første parket til Limfjorden
2Lækker glasinddækket terrasse
3Enestående køkken og inventar
Køkkenmandens egen lejlighed!
Området: I første parket til Limfjorden ligger denne enestående andelslejlighed som tilbyder et hjem, der er helt unikt. Her befinder du dig med byens puls i ryggen, men når du opholder dig i boligen er det havet, himlen og synet af Egholm, der stjæler din opmærksomhed gennem de store glaspartier. Fra denne vidunderlige beliggenhed har du blot få minutters gang til Strandparken, indkøbsmuligheder, busser, tog med meget mere.
Ejendommen: Her bor du i det høje stueplan i moderne og smukt byggeri med elevator lige til døren, eget pulterrum i kælderen, fjernbetjent elåbner på hoveddøren, fri parkering ved ejendommen og god cykelkælder. Foreningen tæller to bygninger, der ligger omkranset af store, grønne arealer. Her er der også gåafstand til den nye kulturbro som nu forbinder sol, fred og ro med kommende kultur i Spritten, vestbyens charme, Fjordparken og madmekka m.m. Indretning: Lejligheden er i 2015 opgraderet til et hjem helt ud over det sædvanlige, hvor finesserne er for mange til at nævne her. Især på inventar og køkkendelen er der tale om kvalitet i topklasse, og da det meste er håndlavet og særligt udvalgt af sælger, kommer du ikke til at møde det andre steder. På din tur gennem boligen vil du møde mange smukke og funktionelle møbler. Fra de 46 massive, tapsamlede skuffer til reolsystemer og det unikke, faste skrivebord i arbejdsværelset. Ligeså er alle radiatorer skærmet af matchende skjulere. Køkkenet veksler mellem italiensk designede fronter, håndlavede skuffer og de bedste hårdehvidevarer. Her kan blandt meget andet næves vinkøleskab og fryser med fast vandtilslutning på isterningmaskinen. Ikke at forglemme kaffebaren, Quooker-vandhanen og rullebordet med den elektriske Gaggenau-grill, der kan trilles direkte ud på den glasinddækkede terrasse med udsigt til vandet. Ud over det bragende lyse opholdsmiljø med køkken og stue rummer lejligheden et soveværelse, et værelse og et badeværelse.En helt unik lejlighed, der simpelthen skal opleves. Mød os på Facebook!